Tisa

Tisa (errumanieraz eta eslovakieraz: Tisa; serbieraz eta ukraineraz: Тиса; hungarieraz: Tisza) Ekialdeko Europako ibai nagusienetako bat eta Danubioren adarrik handiena da. 965 km luze da eta 157.186 km²ko ibai-arroa hartzen du.

 Geografia 
Ukrainako Karpato mendietan du iturburua (Hoverla mendialdea), Tisa Zuria eta Tisa Beltza ibaien bilgunean hain zuzen. Tisa Zuriak Chornohora mendigunean su iturburua eta Tisa Beltzak Gorgany mendilerroan. Errumaniaren eta Ukrainaren arteko muga eratzen du Hungariako lurraldean barneratu baino lehen. Hungariako Ordoki Handia alderik alde igarotzen du iparraldetik hegoaldera eta, Szolnok eta Szeged hiri hungariarrak zeharkatu ondoren, Serbian sartu eta Danubio ibaian isurtzen du ura, Belgradeko hiriaren iparraldean. Somes edo Szamos, Körös eta Mureș dira ibaiadar nagusiak.

 Hidrometria 
Tisaren emaria 1921-1991 bitartean neurtua izan da Szegeden (Hungaria). Gune horretan, drainatutako eremuak 138.408 km² ditu, arro osoaren % 88. Urteko batez besteko emaria 817 m³ segundoko da. Emari handiena apirilean du (1469 m³/s), eta txikiena irailean (426 m³/s).

Tisaren batez besteko emariak (m³/s), Szegeden neurtuak
Datuak: 1921 eta 1991 artean

 Ibaiadarrak 

 Čik
 Jegrička
 Begej
 Mureş
 Körös
 Zagyva
 Sajó
 Bodrog
 Crasna
 Someş
 Tur
 Borsa

 Batár
 Şugătag
 Baia
 Şaroş
 Săpânţa
 Valea Hotarului
 Bicu
 Sarasău
 Valea Iepei
 Iza
 Vişeu

 Erreferentziak 

 Kanpo estekak 

Kategoria:Ukrainako ibaiak
Kategoria:Danubioren ibaiadarrak
Kategoria:Errumaniako ibaiak
Kategoria:Hungariako ibaiak
Kategoria:Eslovakiako ibaiak
Kategoria:Serbiako ibaiak
Kategoria:Muga egiten duten ibaiak